**Nota de întemeiere**

**la proiectul legii cu privire la modificarea art.3 din Legea nr. 39-XVI  din  02 martie 2006 privind instituirea unor măsuri suplimentare de susţinere a activităţii de întreprinzător desfăşurate în localităţile**

**din stînga Nistrului ale raionului Dubăsari**

Proiectul în cauză are drept scop aducerea în concordanță a condițiilor de înregistrare în calitate de plătitor al T.V.A. a contribuabililor care desfășoară activitate de întreprinzător în localităţile din stînga Nistrului ale raionului Dubăsari cu cele stabilite în Codul fiscal.

 Potrivit prevederilor art. 112 alin. (2) din Codul fiscal, în redacția Legii nr.71 din 12 aprilie 2015, în vigoare 01 mai 2015, subiectul care desfăşoară activitate de întreprinzător are dreptul să se înregistreze în calitate de contribuabil al T.V.A. dacă el preconizează efectuarea livrărilor impozabile de mărfuri sau servicii.

 Totodată, potrivit redacției actuale a art. 3 alin. (2) din Legea nr.39-XVI  din  02 martie 2006,rezidentul zonei economice are dreptul să se înregistreze benevol ca contribuabil al T.V.A. dacă el, într-o oricare perioadă de 12 luni consecutive, a efectuat livrări de mărfuri producţie proprie şi/sau servicii în sumă ce depăşeşte 50 000 lei, cu excepţia livrărilor scutite de T.V.A.

 Astfel, prevederile art. 3 alin. (2) din Legea nr.39-XVI  din  02 martie 2006 stabilesc condiții mai nefavorabile pentru contribuabilii care desfăşoară activitate de întreprinzător în localităţile din stînga Nistrului ale raionului Dubăsari.

 Amendamentele propuse la art.3 alin.(2) din Legea nr.39-XVI  din  02 martie 2006, vin să egaleze condițiile de înregistrare în calitate de contribuabil al T.V.A. agenții economici care activează în localităţile din stînga Nistrului ale raionului Dubăsari cu cele stabilite în Codul fiscal.

Concomitent, amendamentele propuse la art. 3 alin. (3) din Legea nominalizată au drept scop aducerea în concordanță a acestora cu prevederile actuale ale art. 90 din Codul fiscal.

**VICEMINISTRU**

**Veronica VRAGALEVA**

 *Ex.: Diana Țurcanu,*

*Tel.: (022) 82-33-78,*

 *82-33-64*